laion/Wikipedia-Exotic huggingface dataset:
ომარ თურმანაული

ომარ ბეწინას ძე თურმანაული (დ. 25 მაისი, 1959, სოფ. ხილიანა, დუშეთის მუნიციპალიტეტი, საქართველოს სსრ, სსრკ — გ. 23 მარტი, 2019, სტრასბურგი, საფრანგეთი) — ქართველი პოეტი, პროზაიკოსი, ფრანგულად და ფრანგულიდან მთარგმნელი. ომარ თურმანაული დაიბადა 1959 წლის 25 მაისს, დუშეთის მუნიციპალიტეტის სოფელ ხილიანში. 1990 წელს დაამთავრა თბილისის უცხო ენათა ინსტიტუტი, ფრანგული ენის სპეციალობით. მისი პირველი პოეტური კრებული „დღე-ღამის დედა“ დაიბეჭდა 1984 წელს. მონაწილეობდა აფხაზეთის ომში, იქიდან დაბრუნების შემდეგ გამოსცა ომის დღიურები „აფხაზეთი... ჯარისკაცის ჩანაწერები“ (1993). 1995 წლიდან ცხოვრობდა საფრანგეთში, სტრასბურგში. წერდა პროზას ფრანგულ ენაზე. 1998 წელს საფრანგეთში დაიბეჭდა მისი რომანი: „ქვრივი, მერცხალი და ნათელმხილველი“. ქართულად თარგმნიდა ფრანგულ პოეზიას, ხოლო ფრანგულად კი ქართულ პროზას. ფრანგულ ენაზე დაიბეჭდა ბესიკ ხარანაულის რომანი „წიგნი ამბა ბესარიონისა“. თარგმნიდა ბესიკ ხარანაულის მომდევნო წიგნს „ეპიგრაფები მივიწყებული სიზმრებისათვის“. გარდაიცვალა 2019 წლის 23 მარტს, სტრასბურგში. „ქვრივი, მერცხალი და ნათელმხილველი“ (რომანი ფრანგულად), La veuve, l'hirondelle et le voyant, traduit du géorgien par Anna Bouatchidze et l'auteur, Lyon, La Fosse aux ours, 1998 - ISBN 978-2912042064 „რა“ (ლექსები), 1994 „აფხაზეთი... ჯარისკაცის ჩანაწერები“, 1993 „ცოდვები და გვირილები“ (ლექსები); რედ. დავით ახობაძე ; მხატვ. ჯ. ზენაიშვილი. - თბ. : მერანი, 1991 „დღე-ღამის დედა“ (ლექსები) ; რედ. მ. ხეთაგური ; მხატვ. ა. ვართაგავა. - თბ. : მერანი, 1986 ბესიკ ხარანაულის რომანი „წიგნი ამბა ბესარიონისა“; Besik Kharanaouli Le livre d'Amba Besarion (Omar Tourmanaouli a traduit ce livre avec Marie Frering), Quidam éditeur, 2010 - ISBN 978-2915018448 ურაკპარაკზე თურმანაული ომარ დაარქივებული 2016-03-23 საიტზე Wayback Machine. ომარ თურმანაული - ქართველი პოეტი, პროზაიკოსი და მთარგმნელი Omar Turmanauli ↑ 1.0 1.1 1.2 1.3 https://deces.matchid.io/id/vew6rhqGUuR3
გორათის იოანე ღვთისმეტყველის ეკლესია

გორათის იოანე ღვთისმეტყველის ეკლესია – ეკლესია ხაშურში. თარიღდება გვიანი ფეოდალური ხანით, იგი შეკეთებულია XIX საუკუნეში. ეკლესია დარბაზულია, ნაშენია ქვიშაქვითა და რიყის ქვით. 1999 წლის 9 სექტამბერს მეუფე იობის ლოცა-კურთხევით გაიხსნა ტაძარი და აღდგა წირვა-ლოცვა. ყოველი წლის 21 მაისს იმართება „გორათობა“. ამ დღესასწაულს აღნიშნავენ გორათის ეკლესიის შემოგარენის მაცხოვრებლები. მოსახლეობა მიდის ეკლესიაში, ანთებს სანთელს, ლოცულობს და ოჯახებში სტუმრებს უმასპინძლდებიან.  კულტურული მემკვიდრეობის პორტალი, № 6963 დვალი თ., საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 419.
ისჩიგუალასტო

ისჩიგუალასტო (ესპ. Ischigualasto) – გეოლოგიური ფორმაციებით ცნობილი პარკი არგენტინაში, სან-ხუანის პროვინციის ჩრდილო-აღმოსავლეთ ნაწილში, ჩილეს საზღვართან. პარკს ჩრდილოეთით საზღვრავს ტალამპაიის ეროვნული პარკი (ლა-რიოხა), რომელშიც ასევე მრავლადაა გეოლოგიური ფორმირებები. პარკის ფართობია 603,7 კმ², რომლის უდიდესი ნაწილია მდებარეობს სან-ხუანის პროვინციის ვალიე-ფერტილის დეპარტამენტში, ხოლო მცირე ნაწილი ამავე პროვინციის ხაჩალის დეპარტამენტში. პარკი მდებარეობს ზღვის დონიდან 1 300 მეტრზე. კლიმატი ძალიან მშრალია. თავსხმა წვიმები იცის მხოლოდ ზაფხულის განმავლობაში. წლის მინიმალური ტემპერატურაა -10 ° C, მაქსიმალური 45 ° C. მუდმივად ქრის სამხრეთის ქარი 20-40 კმ /სთ სიჩქარით. პარკმა ფორმაცია განიცადა ტრიასულ ერაში (230 მილიონი წლის წინ). აქ აღმოჩენილია ძუძუმწოვრების ის სახეობა, რომელიც, როგორც მეცნიერები ვარაუდობენ, წარმოადგენენ გარდამავალ საფეხურის ძველ დინოზავრებსა და თანამედროვე ძუძუმწოვრებს შორის. 2000 წელს პარკი შეიტნეს იუნესკოს მსოფლიო მემკვიდრეობის ძეგლების სიაში. იუნესკოს მსოფლიო მემკვიდრეობის ძეგლები არგენტინაში მსოფლიო მემკვიდრეობის ძეგლების სია ამერიკაში Parque Provincial Ischigualasto დაარქივებული 2005-10-18 საიტზე Wayback Machine. . ArgentinaXplora.com Ischigualasto.com დაარქივებული 2016-08-27 საიტზე Wayback Machine. Ente Autárquico Ischigualasto დაარქივებული 2012-12-20 საიტზე Archive.isCategory:Webarchive template archiveis links CuyoNoticias digital newspaper.
ტალამპაიის ეროვნული პარკი

ტალამპაია (ესპ. Talampaya) – ეროვნული პარკი არგენტინაში, მდებარეობს ლა-რიოხის პროვინციის დასავლეთ და ცენტრალურ ნაწილში. 1997 წელს სტატუსი მიიღო ეროვნული პარკის სტატუსი. პარკის ფართობია 2.150 კმ ², სიმაღლე - 1500 მეტრი ზღვის დონიდან. პარკი მდებარეობს ორ მთიან ქედს შორის მოქცეულ ველზე. მისი ლანდშაფტი ჩამოყალიბდა ქარისმიერი ეროზიის შედეგად. კოკისპირული წვიმები იცის ზაფხულში, გაზაფხულზე ქრის ძლიერი ქარი. პარკში რამდენიმე მილიონი წლის წინ ცხოვრობდნენ დინოზავრები . აქ, ისევე როგორც, ისჩიგუალასტოში აღმოჩენილია ამ ეპოქის გაქვავებული ნიმუშები. ტალამპაიის კანიონი – კლდეების სიმაღლე 143 მეტრი, მინიმალური სიგანე – 80 მეტრი. მკვიდრი მოსახლეობის ნაშთები, რომელთა პეტროგლიფები შემონახულია პუერტა-დელ-კანიონში. ბოტანიკური ბაღი ადგილობრივი ფლორით კანიონის ვიწრო ადგილზე. 2000 წელს პარკი შეიტნეს იუნესკოს მსოფლიო მემკვიდრეობის ძეგლების სიაში. ეროვნული პარკი კანიონი ბოტანიკური ბაღი ტალამპაია პეტროგლიფები ტალამპაია არგენტინის ეროვნული პარკების სია იუნესკოს მსოფლიო მემკვიდრეობის ძეგლები არგენტინაში მსოფლიო მემკვიდრეობის ძეგლების სია ამერიკაში Official park website დაარქივებული 2008-08-28 საიტზე Wayback Machine. Map, history and description დაარქივებული 2008-05-16 საიტზე Wayback Machine. Talampaya and Moon Valley area Pictures and history დაარქივებული 2011-01-06 საიტზე Wayback Machine.
Cunning Stunts

Cunning Stunts — ამერიკული მძიმე მეტალ ჯგუფ მეტალიკის 1998 წელს გამოსული საკონცერტო ვიდეო. გამოიცა ორ ფორმატში - DVD და VHS. სახელწოდება მიღებულია Stunning Cunts-იდან ასო-ბგერების უნებლიე გადანაცვლებით. DVD მოიცავს საკონცერტო ჩანაწერს, ინტერვიუებს ჯგუფის წევრებთან, დოკუმენტურ ფილმს, კულისებში ჩანაწერებს და დაახლოებით ათასი ფოტოსგან შემდგარ ფოტოგალერეას. სამი სასცენო ჩანაწერი მრავალკამერულია. დიზაინი - ენდი ეარფიქსი ფოტოგრაფია - ანტონ კორბეინი რეჟისორი - უეინ იშემი ↑ CUNNING STUNTS. Metallica.com. დაარქივებულია ორიგინალიდან — 2013-03-01. ციტირების თარიღი: 2013-02-07. ↑ Heather Phares. Metallica: Cunning Stunts. Allmusic. ციტირების თარიღი: 2013-02-07.
A Year and a Half in the Life of Metallica

A Year and a Half in the Life of Metallica — ამერიკული მძიმე მეტალ ჯგუფ მეტალიკის ორნაწილიანი დოკუმენტური ფილმი, რომელიც ასახავს „შავი ალბომის“ კეთების პროცესს და მომდევნო ტურნეებს. ვიდეოს პროდიუსერი ჯულიანა რობერტსია, ხოლო რეჟისორი - ადამ დუბინი. A Year and a Half in the Life of Metallica გამოიცა ორმაგი VHS პაკეტის სახით. ორივე ნაწილი ხელმისაწვდომია ერთ DVD-ზეც. ეს იყო მეტალიკის პირველი გამოცემა, რომელზეც განთავსებული იყო მეტალიკის ახალი ლოგო, რომელიც ასევე გამოჩნდა 1996 წლის ალბომზე Load, 1997 წლის ალბომზე Reload, ვიდეოზე ალბომზე Cunning Stunts და უკანასკნელად სინგლზე I Disappear. პირველი ნაწილი 90 წუთიანი ვიდეოა, რომელიც გვიჩვენებს მეტალიკისა და მათი მუსიკალური პროდიუსერის ბობ როკის დაძბულ მუშაობას ალბომზე Metallica. იგი ასევე მოიცავს Enter Sandman-ის ვიდეოს კეთების პროცესსა და მოსასმენ წვეულებას დაპატიჟებული ფანებისათვის, რომლის მიზანი იყო ალბომის სრულად მოსმენინება. ვიდეოში ნაჩვენებია ასევე სამი მუსიკალური ვიდეო, რომლებიც ჯგუფმა ალბომისთვის ჩაწერა: Enter Sandman The Unforgiven Nothing Else Matters მეორე ნაწილი იწყება მეტალიკის Wherever We May Roam ტურნეთი ევროპაში, რომელიც ჩატარდა განზ-ენ-როუზიზის Summer Tour of 1992-თან ერთად. შესულია ასევე Enter Sandman, შესრულებული 1991 წლის MTV-ის მუსიკალური ვიდეოების დაჯილდოების ცერემონიაზე და 1992 წლის ფრედი მერკურისადმი მიძღვნილ კონცერტზე, Harvester Of Sorrow მოსკოვის 1991 წლის კონცერტიდან და Sad But True 1991 წლის Day on the Green ფესტივალიდან, რომელიც კალიფორნიაში ჩატარდა. ნაჩვენებია ასვევე მეტალიკის მოულოდნელი შეხვედრა ჯგუფ სპინალ ტეპთან, რომლებიც ხუმრობით ეკითხებიან მათი ალბომისა და „შავი ალბომის“ ყდების მსგავსებაზე. დოკუმენტური ფილმის ამ ნაწილში წარმოდგენილია ორი მუსიკალური ვიდეო: Wherever I May Roam Sad But True ↑ A YEAR AND A HALF IN THE LIFE OF METALLICA. Metallica.com. დაარქივებულია ორიგინალიდან — 2013-02-10. ციტირების თარიღი: 2013-02-07. ↑ metpage.org „A Year and a Half in the Life of Metallica“ — კინოფილმების ინტერნეტ-მონაცემთა ბაზა (ინგლისური)
Holy Diver

Holy Diver (ინგლ. წმინდა მყვინთავი) — ჯგუფ დიოს სადებიუტო ალბომი, გამოცემული 1983 წელს. დღემდე ამ ალბომს თვლიან დიოს საუკეთესო ნამუშევრად და მძიმე მეტალის კლასიკურ მაგალითად .ალბომს 1984 წლის 12 სექტემბერს შტატებში მიენიჭა ოქროს, ხოლო 1989 21 მარტში - პლატინის სტატუსი. 2005 წელს ლეიბლმა Rock Candy Records გამოსცა დისკის რემასტერი. განსხვავებას ორიგინალისგან აქ წარმოადგენს არა მხოლოდ გაუმჯობესებული ჟღერადობა, არამედ ინტერვიუები რონი ჯეიმზ დიოსთან. თავად კითხვები გამოქვეყნებულია დისკის ბუკლეტში. Stand Up and Shout (რონი ჯეიმზ დიო, ჯიმი ბეინი) – 3:18 Holy Diver (დიო) – 5:51 Gypsy (დიო, ვივიენ კემპბელი) – 3:39 Caught in the Middle (დიო, ვინი ეპისი, კემპბელი) – 4:14 Don't Talk to Strangers (დიო) – 4:53 Straight Through the Heart (დიო, ბეინი) – 4:31 Invisible (დიო, ეპისი, კემპბელი) – 5:24 Rainbow in the Dark (დიო, ეპისი, ბეინი, კემპბელი) – 4:15 Shame on the Night (დიო, ეპისი, ბეინი, კემპბელი) – 5:20 ↑ The 100 Greatest Metal Albums of All time en-US. Penske Media Corporation (June 21, 2017). ციტირების თარიღი: 2 ოქტომბერი, 2021 ↑ Mojo review ↑ (2004) The new Rolling Stone album guide. New York: Simon & Schuster, გვ. 239. ISBN 978-0-7432-0169-8. ციტირების თარიღი: 2012-06-06.  ↑ Rivadavia, Eduardo. Holy Diver > Review. All Media Guide. ციტირების თარიღი: 2007-03-13. ↑ McDonald, Riley. The Daily Vault Album Reviews: Holy Diver. ციტირების თარიღი: 2007-03-13. ↑ RIAA Gold & Platinum database-Holy Diver. ციტირების თარიღი: February 22, 2009.[მკვდარი ბმული]
The Last in Line

The Last in Line (ინგლ. რიგში ბოლო) — ჯგუფ დიოს მეორე ალბომი, გამოცემული 1984 წელს. 1984 წლის 12 სექტემბერს, მას შემდეგ, რაც გაიყიდა დისკის 500.000 ასლი, ალბომს მიენიჭა ოქროს, ხოლო 1987 წლის 3 თებერვალს - პლატინის სტატუსი. ეს არის დიოს პირველი ალბომი, რომლის ჩაწერაში მონაწილეობდა ჯგუფის Rough Cutt მუსიკოსი კლოდ შნელი. We Rock (დიო) – 4:33 The Last in Line (დიო, ვივიენ კემპბელი, ჯიმი ბეინი) – 5:46 Breathless(დიო, კემპბელი) – 4:09 I Speed at Night (დიო, კემპბელი, ბეინი, ვინი ეპისი) – 3:26 One Night in the City (დიო, კემპბელი, ბეინი, ეპისი) – 5:14 Evil Eyes (დიო) – 3:38 Mystery (დიო, ბეინი) – 3:55 Eat Your Heart Out (დიო, კემპბელი, ბეინი, ეპისი) – 3:50 Egypt (The Chains Are On) (დიო, კემპბელი, ბეინი, ეპისი) – 7:01 ალბომი სინგლები ↑ Allmusic review ↑ (2004) The new Rolling Stone album guide. New York: Simon & Schuster, გვ. 239. ISBN 978-0-7432-0169-8. ციტირების თარიღი: 2012-06-06.  ↑ RIAA Gold & Platinum database-Last in Line. დაარქივებულია ორიგინალიდან — მაისი 29, 2012. ციტირების თარიღი: თებერვალი 22, 2009. ↑ 4.0 4.1 4.2 Dio Official Charts. ოფიციალური ჩარტების კომპანია. ციტირების თარიღი: 2013-10-28. ↑ Dio – The Last in Line (album). Swedishcharts.com. Media Control Charts. ციტირების თარიღი: 2013-11-04. ↑ Dio – The Last in Line (album). Norwegiancharts.com. Media Control Charts. ციტირების თარიღი: 2013-11-04. ↑ Dio – The Last in Line (album) Dutch. GfK Dutch Charts. Media Control Charts. ციტირების თარიღი: 2013-11-04. ↑ Album – DIO, The Last in Line გერმანული. Charts.de. Media Control Charts. ციტირების თარიღი: 2013-11-04. ↑ The Last in Line Billboard Albums. Allmusic. Rovi Corporation. ციტირების თარიღი: 2013-11-04. ↑ Top Albums/CDs - Volume 41, No. 6, ოქტომბერი 13, 1984. Library and Archives Canada (13 ოქტომბერი 1984). ციტირების თარიღი: 2013-11-04. ↑ ロニー・ジェームス・ディオのアルバム Japanese. Oricon. ციტირების თარიღი: 2013-10-28. ↑ 12.0 12.1 The Last in Line Billboard Singles. Allmusic. Rovi Corporation. ციტირების თარიღი: 2013-11-04.
2 of One

2 of One — ამერიკული მძიმე მეტალ ჯგუფ მეტალიკის 1989 წელს გამოშვებული სახლის ვიდეო. მასში შესულია მეტალიკის მუსიკალური ვიდეოს One ორი ვერსია. ვიდეოს რეჟისორები არიან ბილ პოუპი და მაიკლ სალომონი და ჩაწერილია ლოს-ანჯელესში, კალიფორნია. ვიდეოში მონაწილეობენ მეტალიკის წევრები: ჯეიმზ ჰეტფილდი, კირკ ჰემეტი, ჯეისონ ნიუსტედი და ლარს ულრიხი. მუსიკალური ვიდეო One შეიცავს ნაწყვეტებს დალტონ ტრამბოს სამოცდაათიანი წლების ფილმიდან Johnny Got His Gun. 2 of One მთლიანად შესულია 2006 წლის 5 დეკემბერს გამოსულ DVD-ში The Videos 1989–2004 „Metallica: 2 of One“ — კინოფილმების ინტერნეტ-მონაცემთა ბაზა (ინგლისური) ↑ 2 OF ONE. Metallica.com. დაარქივებულია ორიგინალიდან — 2013-01-17. ციტირების თარიღი: 2013-02-07.
წმინდა ერაზმი

წმინდა ერაზმი (გ. 303) — მართლმადიდებელი ეკლესიის წმინდანი, მისი ხსენების დღე არის ძველი სტილით 4 მაისი, ახალი სტილით — 17 მაისი. წმინდანი სიყრმიდანვე გულმოდგინედ მსახურებდა უფალს. ის აკურთხეს ფორმიის (იტალია) ეპისკოპოსად. დიოკლეტიანესა და მაქსიმიანეს მიერ ქრისტიანთა დევნისას ერაზმმა გადაწყვიტა გარიდებოდა სატანჯველს, მაგრამ ანგელოზმა შეაჩერა და ქალაქში დაბრუნება უბრძანა. როცა შემხვედრი მხედრები წმინდანის აღმსარებლობით დაინტერესდნენ, მან ქრისტიანად გამოაცხადა თავი. წმინდა ერაზმი ანტიოქიაში დიოკლეტიანეს მიჰგვარეს. წმინდანმა უშიშრად აღიარა ქრისტე და უშჯულოებაში ამხილა იმპერატორი. წმინდა ერაზმი სასტიკად აწამეს, მაგრამ ვერ გატეხეს. საპყრობილეში ჩაკეტილი ქრისტეს აღმსარებელი, ანგელოზმა სასწაულებრივად გამოიხსნა და უბრძანა: „მომყევი, იტალიაში წაგიყვან, იქ მრავალი ადამიანი ელოდება შენს სიტყვას“. ლუკიაში წმინდა ერაზმმა ხალხს ქრისტეს სარწმუნოება უქადაგა და მკვდრეთით აღადგინა ერთი დიდებულის ვაჟი. ამ სასწაულის შემდეგ 10000 კაცი მოინათლა. რომის იმპერიის დასავლეთის მფლობელმა მაქსიმიან პერკულმა ბრძანა წმინდანის შეპყრობა და სამსჯავროზე მიყვანა. წმინდა ერაზმმა კვლავ თამამად აღიარა ქრისტე. წმინდანი ცემეს და ძალით წაიყვანეს წარმართულ ტაძარში, მაგრამ, როგორც კი მან ტაძარში ფეხი შედგა, კერპები ჩამოცვივდა და დაიმსხვრა, სამსხვერპლოდან კი ცეცხლი გამოვარდა და მრავალი წარმართი დაწვა. გათავისუფლებულმა ერაზმმა უამრავი ხალხი მონათლა და ქალაქ სირმიაში წავიდა, სადაც კვლავ შეიპყრეს და აწამეს. წმინდანი გახურებულ ღუმელში შეაგდეს, მაგრამ ცოცხალი და უვნებელი დარჩა. ამ სასწაულმა ისე შეძრა ხალხი, რომ იმპერატორს ამბოხების შეეშინდა და სასახლეში მიიმალა. ანგელოზმა ბორკილებისაგან გაათავისუფლა ერაზმი და დააბრუნა ფორმიაში, თავის საეპისკოპოსოში. ის აღესრულა 303 წელს. ქრისტიანებმა პატივით დაასაფლავეს წმინდა მღვდელმოწამის ნეშტი. „წმიდანთა ცხოვრება“, ტომი II, თბილისი, 2001 წ. წმიდა მღვდელმოწამე ერაზმი
Sacred Heart (დიოს ალბომი)

Sacred Heart (ინგლ. ღვთაებრივი გული) — ჯგუფ დიოს მესამე ალბომი, გამოცემული 1985 წელს. ბილბორდის 200 საუკეთესო დისკის ჰიტ-აღლუმში იგი #29 ადგილზე მოხვდა. ალბომის ყდა ეკუთვნის მხატვარ რობერტ ფლორშაკს. 1985 წლის 15 ოქტომბერს RIAA-მ ალბომს ოქროს სტატუსი მიანიჭა. დღემდე ეს არის დიოს უკანასკნელი დისკი, რომელიც ასეთი სტატუსით სარგებლობს. ალბომის გამოცემას მოჰყვა საკონცერტო ტურნე, თეატრალიზებული შოუთი, სადაც გამოიყენებოდა მექანიკური დრაკონი და ლაზერული ეფექტები. ერთ-ერთი კონცერტი ასევე გამოიცა ვიდეოჩანაწერის სახით. რონი ჯეიმზ დიო დრაკონს დენზილს უწოდებდა, თუმცა სინამდვილეში მას დინი დაარქვეს.. Sacred Heart არის დიოს ერთ-ერთი ყველაზე ცნობილი ალბომი, სინგლებით Sacred Heart, Rock N' Roll Children და Hungry For Heaven. გარეკანზე ლათინურ ენაზე წერია FINIS PER SOMNIVM REPERIO TIBI SACRA COR VENEFICVS OSTIVM AVRVM. მისი შესაძლო მნიშვნელობაა - ’’შენი მიზნების შესახებ სიზმრებიდან შევიტყვე; ღვთაებრივო გულო; ჯადოქარო; ოქროს კარიბჭევ’’. მაგრამ არსებობს ამ ფრაზის სხვა ინტერპრეტაციებიც. შესაძლოა, ამას გარკვეული კავშირი აქვს თავად სიმღერასთან Sacred Heart - როდესაც არ უნდა გეძინოს, ხელთ გაქვს გასაღები, გაგიღებს კარა რათა გაგანთავისულოს და აღმოაჩენ ღვთაებრივ გულს’’. ეს იყო დიოს უკანასკნელი ალბომი, ჩაწერილი გიტარისტ ვივიენ კემპბელის მონაწილეობით, რომელიც შეუერთდა ჯგუფებს Def Leppard, Riverdogs და Whitesnake. King of Rock and Roll (დიო, ვივიენ კემპბელი, ჯიმი ბეინი, ვინი ეპისი) – 3:49 Sacred Heart (დიო, კემპბელი, ბეინი, ეპისი) – 6:27 Another Lie (დიო) – 3:48 Rock 'N' Roll Children (დიო) – 4:32 Hungry for Heaven (დიო, ბეინი) – 4:10 Like the Beat of a Heart (დიო, ბეინი) – 4:24 Just Another Day (დიო, კემპბელი) – 3:23 Fallen Angels (დიო, კემპბელი, ბეინი, ეპისი) – 3:57 Shoot Shoot (დიო, კემპბელი, ბეინი, ეპისი) – 4:20 ↑ Allmusic review ↑ (2004) The new Rolling Stone album guide. New York: Simon & Schuster, გვ. 239. ISBN 978-0-7432-0169-8. ციტირების თარიღი: 2012-06-06.  ↑ RIAA Gold & Platinum database-Sacred Heart. ციტირების თარიღი: თებერვალი 22, 2009.[მკვდარი ბმული] ↑ Tapio's Dio Biography. ციტირების თარიღი: ივლისი 28, 2009.
წმინდა ალვიანე

წმინდა ალვიანე (გ. 304) – მართლმადიდებელი ეკლესიის წმინდანი, მისი ხსენების დღე არის ძველი სტილით 4 მაისი, ახალი სტილით - 17 მაისი. წმინდანი ასიის მხარის ქალაქ ანეის ეპისკოპოსი იყო. ქრისტესთვის აღესრულა დიოკლეტიანეს და მაქსიმიანეს მიერ ქრისტიანთა დევნისას 304 წელს. წმინდა ალვიანეს უბრძანეს, კერპისთვის მსხვერპლი შეეწირა, მაგრამ მან მტკიცედ აღიარა ქრისტე და კერპმსახურებაზე უარი განაცხადა. წმინდანი აწამეს გახურებული რკინით, უმოწყალოდ ცემეს, მაგრამ ვერ მოტეხეს. მასთან ერთად აწამეს მისი მოწაფეებიც. ბოლოს წმინდანები გახურებულ ღუმელში ჩაყარეს. „წმიდანთა ცხოვრება“, ტომი II, თბილისი, 2001 წ.
სილვან ღაზელი

სილვან ღაზელი (გ. 312) – მართლმადიდებელი ეკლესიის წმინდანი, მისი ხსენების დღე არის ძველი სტილით 4 მაისი, ახალი სტილით - 17 მაისი. წმინდანი ერისკაცობაში მეომარი იყო. ზეციური მეუფის მსახურების მსურველი ჯერ მღვდლად აკურთხეს, შემდეგ კი ღაზის ეპისკოპოსად დაადგინეს. წმიდა სილვანმა ბევრი წარმართი მოაქცია ქრისტეს სჯულზე. დიოკლეტიანეს დროინდელ დევნისას წმინდანი მძიმე სამუშაოეზე გაგზავნეს სპილენძის საბადოებში. ამ სამუშაოებმა ეპისკოპოსი მოაუძლურა, მაგრამ სულით გაუტეხელი დაუღლელად ქადაგებდა ქრისტეს. ამან მისდამი წარმართთა სიძულვილი გააძლიერა. მათ წმინდა ეპიკოპოსს და მის მიერ მოქცეულ 40 ქრისტიანს თავი მოჰკვეთეს. „წმიდანთა ცხოვრება“, ტომი II, თბილისი, 2001 წ.
ღირსი ნიკიფორე

ღირსი ნიკიფორე — მართლმადიდებელი ეკლესიის წმინდანი, მისი ხსენების დღე არის ძველი სტილით 4 მაისი, ახალი სტილით - 17 მაისი. ღირსი ნიკიფორე წმნიდა გრიგოლ პალამას (ხს. 27 ნოემბერს) მოძღვარი იყო. ნეტარი ბერი ათონის მთაზე მოსაგრეობდა XIV საუკუნეში. მას ეკუთვნის ღრმადსულიერი თხზულება იესოს ლოცვის შესახებ. „წმიდანთა ცხოვრება“, ტომი II, თბილისი, 2001 წ.
Dream Evil (ალბომი)

Dream Evil (ინგლ. იოცნებე ბოროტად) — ჯგუფ დიოს მეოთხე სტუდიური ალბომი, გამოცემული 1987 წელს. მის ჩაწერაში მონაწილეობდნენ ჯგუფის Rough Cutt ყოფილი წევრები კრეიგ გოლდი და კლოდ შნელი. ალბომიდან გამოვიდა სინგლები All The Fools Sailed Away / Overlove და I Could Have Been a Dreamer. 1980-იან წლებში გამოცემულებიდან ეს იყო დიოს უკანასკნელი სტუდიური ჩანაწერი. ↑ Dio singles. ↑ Theakston, რობ. Dream Evil - Dio. Allmusic. ციტირების თარიღი: 2012-03-18. ↑ (2004) The new Rolling Stone album guide. New York: Simon & Schuster, გვ. 239. ISBN 978-0-7432-0169-8. ციტირების თარიღი: 2012-06-06.  ↑ Kent, David (1993). Australian Chart Book 1970–1992, illustrated, St Ives, N.S.W.: Australian Chart Book. ISBN 0-646-11917-6.  ↑ "{{{artist}}} - Dream Evil" (გერმანულად). Austriancharts.at. Hung Medien. ↑ "RPM-ის საუკეთესო ალბომები: გამოცემა 0886." RPM. კანადის ბიბლიოთეკა და არქივები. ↑ „Dutchcharts.nl – {{{artist}}} – Dream Evil“ (ჰოლანდიურად). Hung Medien. წაკითხვის თარიღი 23 თებერვალი, 2021. ↑ Pennanen, Timo (2006). Sisältää hitin – levyt ja esittäjät Suomen musiikkilistoilla vuodesta 1972, 1st (fi), Helsinki: Kustannusosakeyhtiö Otava. ISBN 978-951-1-21053-5.  ↑ "Offiziellecharts.de – Dio – Dream Evil" (გერმანულად). GfK Entertainment Charts. ↑ "{{{artist}}} – Dream Evil". Norwegiancharts.com. Hung Medien. ↑ "Dio – Dream Evil". Swedishcharts.com. Hung Medien. ↑ "Dio – Dream Evil". Swisscharts.com. Hung Medien. ↑ "Dio | შემსრულებელი | ოფიციალური ჩარტების კომპანია". ბრიტანეთის ალბომების ჩარტი. ოფიციალური ჩარტების კომპანია. ↑ „Dio ალბომების და სიმღერების ისტორია ჩარტებში (Billboard 200)“. Billboard. წაკითხვის თარიღი 23 თებერვალი, 2021. ↑ "Archive Chart: 19870726" ბრიტანეთის სინგლების ჩარტი. წაკითხვის თარიღი: 16 თებერვალი, 2021. ↑ "Dio – Chart history" Billboard Mainstream Rock Songs - Dio. წაკითხვის თარიღი: 16 თებერვალი, 2021.
კონტრაბასი

კონტრაბასი (იტალ. contrabasso) — სიმებიან-ხემიანი მუსიკალური საკრავი. ვიოლინოს ოჯახში ყველაზე დიდი ზომის (დაახლოებით 2 მ) და დაბალი ჟღერადობისა. აქვს კვარტაზე აწყობილი 4 სიმი. არსებობს 3- და 5-სიმიანი კონტრაბასიც. უკრავენ ფეხზე დამდგარი. კონტრაბასი უპირატესად საორკესტრო და საანსამბლო საკრავია. ზოგჯერ იხმარება სოლო შესრულებისთვისაც (ცნობილი ვირტუოზები: ჯ. ბოტეზინი, იტალია, XIX საუკუნე; ს. კუსევიცკი, რუსეთი, XX საუკუნე; ფ. გერტოვიჩი, სსრკ და სხვა). კონტრაბასი ეწოდება აგრეთვე დაბალი რეგისტრის მუსიკალური საკრავების ყოველგვარ ნაირსახეობას (კონტრაბას-ტრომბონი, კონტრაბას-ტუბა, კონტრაბას-ბალალაიკა და სხვა). ქართული საბჭოთა ენციკლოპედია, ტ. 5, თბ., 1980. — გვ. 648.
Lock Up the Wolves

Lock Up the Wolves (ინგლ. გამოკეტე მგლები) — ჯგუფ დიოს მეხუთე სტუდიური ალბომი, გამოცემული 1990 წელს. ალბომში მიიღო მონაწილეობა მუსიკოსების სხვა შემადგენლობამ, ვიდრე წინა დისკზე, მათ შორის იყო 18 წლის როუენ რობერტსონი. დასარტყამ ინსტრუმენტებზე უკრავდა საიმონ რაიტი, რომელიც მანამდე გამოდიოდა ჯგუფთან AC/DC. ყველა სიმღერის ავტორი - რონი ჯეიმზ დიო, გარდა მითითებულისა. ↑ ერლეუაინი, სტივენ თომას. Lock up the Wolves - Dio. Allmusic. ციტირების თარიღი: 2012-03-18. ↑ (2004) The new Rolling Stone album guide. ნიუ=იორკი: Simon & Schuster, გვ. 239. ISBN 978-0-7432-0169-8. ციტირების თარიღი: 2012-06-06.
კარსონ მაკ-კალერსი

კარსონ მაკ-კალერსი (ინგლ. Carson McCullers; საკუთარი გვარი სმითი (Smith), დ. 19 თებერვალი, 1917, კოლუმბუსი — გ. 29 სექტემბერი, 1967, ნიაკი) — ამერიკელი მწერალი. დაიბადა ჯორჯიის შტატში, ქალაქ კოლუმბუსში. ოცდათერთმეტი წლისას დამბლა დაეცა, რის შემდეგაც მარცხენა მხარე მთლიანად პარალიზებული დარჩა. 1938 წელს ცოლად გაყვა ჯეიმზ რიკის მაკქალერსს, რომელიც ამერიკის ჯარში კაპრალად მსახურობდა. ქორწინება წარუმატებელი აღმოჩნდა და ისინი ერთმანეთს დაშორდნენ, თუმცა, ურთიერთობა არ შეუწყვეტიათ და რამდენიმეჯერ ისევ შეუღლდნენ, მაგრამ 1953 წელს ისევ განქორწინდნენ. მოგვიანებით ყოფილმა ქმარმა თავი მოიკლა. მაკ-კალერსმა 23 წლის ასაკში გამოაქვეყნა რომანი „გული მარტოხელა მონადირეა“ და აღიარებაც მალე მოიპოვა. მისი სხვა ნაწარმოებები „ოქროს თვალის ანარეკლები“ (1941), „ქორწილის მონაწილე“ (1946), „სევდიანი კაფის ბალადა“ (1951), „საოცრებათა ოთხკუთხა ფესვი“ (1958), პიესა „საათი ისრების გარეშე“ (1961), „კიტრის წნილივით ტკბილი და ღორივით სუფთა“ (1964) და „დაგირავებული გული“ (1972). 1945 წელს დააჯილდოვა ამერიკის ხელოვნებისა და ლიტერატურის აკადემიამ, რომლის წევრიც თვითონ იყო. მაია ბოლაშვილი, მთარგმნელისაგან, „ჩვენი მწერლობა“, № 22, 2007, გვ. 61 ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 Encyclopædia Britannica <a href="https://wikidata.org/wiki/Track:Q5375741"></a> ↑ 3.0 3.1 SNAC — 2010. <a href="https://wikidata.org/wiki/Track:Q29861311"></a> ↑ 4.0 4.1 ბროდვეის ინტერნეტ მონაცემთა ბაზა — 2000. <a href="https://wikidata.org/wiki/Track:Q31964"></a> ↑ 5.0 5.1 Discogs — 2000. <a href="https://wikidata.org/wiki/Track:Q504063"></a> ↑ 6.0 6.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 7.0 7.1 Gran Enciclopèdia Catalana — Grup Enciclopèdia, 1968. <a href="https://wikidata.org/wiki/Track:Q18696256"></a><a href="https://wikidata.org/wiki/Track:Q2664168"></a> ↑ 8.0 8.1 8.2 8.3 8.4 https://www.anb.org/view/10.1093/anb/9780198606697.001.0001/anb-9780198606697-e-1601094 ↑ 9.0 9.1 Babelio — 2007. <a href="https://wikidata.org/wiki/Track:Q2877812"></a> ↑ 10.0 10.1 10.2 10.3 10.4 The Fine Art Archive — 2003. <a href="https://wikidata.org/wiki/Track:Q10855166"></a> ↑ 11.0 11.1 Munzinger Personen <a href="https://wikidata.org/wiki/Track:Q107343683"></a> ↑ Mainiero L., Faust L. L. American Women Writers: A Critical Reference Guide from Colonial Times to the Present — 1979. <a href="https://wikidata.org/wiki/Track:Q106787730"></a> ↑ 13.0 13.1 https://www.gf.org/fellows/all-fellows/carson-mccullers/